ເກົາຫລີໃຕ້ ໃຫ້ສັດຕະຍາບັນ ແກ່ຂໍ້ຕົກລົງການຄ້າເສລີ ກັບສະຫະລັດ.
ຝ່າຍຄ້ານ​ພາກັນຮ້ອງ​ໂຮ​ຄັດຄ້ານ ​ແລະ​ບີບຂະນວນລະເບີດນໍ້າຕາ ໃຫ້ແຕກຂຶ້ນຢູ່​​ໃນ​ສະພາ​ ໃນການສະແດງປະຕິກິລິຍາໂກດແຄ້ນ.
ລັດຖະສະພາເກົາຫລີໃຕ້ໄດ້ໃຫ້ສັດຕະຍາບັນຕໍ່ຂໍ້ຕົກລົງການຄ້າເສລີກັບສະຫະລັດ ໃນ ການລົງມະຕິທີ່ເປັນບັນຫາໂຕ້ແຍ່ງ ຊຶ່ງພາໃຫ້ເກີດຄວາມຮຸນແຮງຂຶ້ນໃນສະພາແຫ່ງຊາດ ນັ້ນ ຮ່າງຍັດຕິດັ່ງກ່າວໄດ້ຖືກຮັບຜ່ານດ້ວຍຄະແນນສຽງເຫັນດີ 151 ສຽງຕໍ່ 7 ສຽງຄັດຄ້ານ ໃນລະຫວ່າງເປີດກອງປະຊຸມນັດພິເສດໃນວັນອັງຄານມື້ນີ້ ພວກສະມາຊິກສະພາຝ່າຍຄ້ານ ທີ່ມີຈໍານວນໜ້ອຍກວ່າ ໄດ້ສະແດງປະຕິກິລິຍາໂມໂຫໂທ ໂສ ຕໍ່ການເຄື່ອນໄຫວເພື່ອບັງຄັບໃຫ້ມີການລົງມະຕິກັນ ໂດຍພາກັນຮ້ອງໂຮຄັດຄ້ານແລະບີບຂະນວນລະເບີດນໍ້າຕາໃຫ້ແຕກຂຶ້ນຢູ່ໃນສະພານັ້ນ ການລົງມະຕິດັ່ງກ່າວມີຂຶ້ນນຶ່ງເດືອນ ຫລັງຈາກລັດຖະສະພາສະຫະລັດໄດ້ໃຫ້ການອະນຸ ມັດຕໍ່ຂໍ້ຕົກລົງການຄ້າເສລີດັ່ງກ່າວ ແລະປະທານາທິບໍດີບາຣັກໂອບາມາກໍໄດ້ລົງນາມເປັນ ກົດໝາຍມີຜົນບັງຄັບໃຊ້ແລ້ວ ສົນທິສັນຍາດັ່ງກ່າວ ທີ່ເອີ້ນວ່າ ຂໍ້ຕົກລົງການຄ້າເສລີລະຫວ່າງເກົາຫລີແລະສະຫະລັດ ໄດ້ມີການລົງນາມເມື່ອເກືອບ 4 ປີເຄິ່ງຜ່ານມາແລ້ວ ແລະເປັນສົນທິສັນຍາການຄ້າ ທີ່ມີ ຄວາມສຳຄັນຫລາຍທີ່ສຸດສໍາລັບສະຫະລັດ ນັບແຕ່ມີການສົນທິສັນຍາການຄ້າເສລີອາເມ ຣິກາເໜືອ ກັບການາດາ ແລະເມັກຊິໂກ ໃນປີ 1994